અનિલ પોતાની સરકારી નોકરી માટે જેટલા પ્રામાણિક છે, એટલા જ તેઓ આ નેક કાર્ય મામલે ગંભીર પણ છે. એટલે તો તેઓ જણાવે છે કે તેમની વેબસાઇટ થકી કેટલાંક લગ્નો તો ગણતરીના કલાકોમાં જ થઈ ગયાં અને આજે તેઓ પોતાના પરિવાર સાથે ખુશ છે, આનંદિત છે. ભવિષ્યમાં અનિલની યોજના હવે HIVગ્રસ્ત અનાથ બાળકો માટે કામ કરવાની છે. હાલમાં તેઓ એક એવી યોજના પર કામ કરી રહ્યા છે, જેના થકી અનાથ HIVગ્રસ્ત બાળકોને સામાન્ય લોકો દત્તક લઈ શકે કે પછી તેમનો ખર્ચ ઉઠાવવાની જવાબદારી લઈ શકે, જેથી HIV પોઝિટિવ જરૂરિયાતમંદ બાળકોની મુશ્કેલીઓ દૂર કરી શકાય.